

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

07 Δεκεμβρίου, 2022

**Δελτίο Τύπου 2**

**Ποινική καταδίκη για υπόθεση βίας σε αθλητικούς χώρους**

Χρηματικό πρόστιμο και ποινή αποκλεισμού από τα γήπεδα, επέβαλε σήμερα το Επαρχιακό Δικαστήριο Λάρνακας, σε 23χρονο, ο οποίος κρίθηκε ένοχος για αδικήματα κατά παράβαση του Νόμου περί Βίας στους Αθλητικούς Χώρους.

Συγκεκριμένα το Δικαστήριο επέβαλε στον 23χρονο, χρηματικό πρόστιμο ύψους €600, καθώς και απαγόρευση εισόδου σε αθλητικούς χώρους για περίοδο έξι μηνών. Σύμφωνα με την απόφαση του Δικαστηρίου, κατά την πιο πάνω χρονική περίοδο, ο 23χρονος υποχρεούται να παρουσιάζεται σε Αστυνομικό Σταθμό, 30 λεπτά πριν από την έναρξη κάθε αγώνα της ομάδας του και να αναχωρεί από εκεί 30 λεπτά μετά τη λήξη του αγώνα.

Ο 23χρονος κρίθηκε ένοχος για κατοχή επικίνδυνων αντικειμένων, κατά τη διάρκεια του ποδοσφαιρικού αγώνα μεταξύ των ομάδων ΑΝΟΡΘΩΣΗΣ -ΑΠΟΛΛΩΝΑ, που διεξήχθη στις 10 Οκτωβρίου 2022, στο στάδιο Αντώνης Παπαδόπουλος, στη Λάρνακα.

 Κλάδος Επικοινωνίας